Eino-Endel Laas

Eino-Endel Laas (sündinud 7. aprillil 1942Eino-Endel Laas Maamajanduse võtmeisikud) on eesti metsateadlane.

Haridus
Laas lõpetas 1960. aastal Tartu 1. Keskkooli ning 1965. aastal Eesti Põllumajanduse Akadeemia metsamajanduse eriala (cum laude). Ta täiendas end 1982. aastal Moskva Metsatehnilises Instituudis ja 2000. aastal Evo Kõrgemas Metsanduskoolis.

Töö
Eino-Endel Laas on töötanud pikka aega Eesti Põllumajandusülikooli (varem Eesti Põllumajanduse Akadeemia) metsakasvatuse instituudis: 1965–1989 vaneminseneri, aspirandi ja assistendina, 1989–1992 vanemõpetajana, 1992–2001 dotsendi ja 1994–2004 juhatajana. 2001. aastast on ta Eesti Maaülikooli metsandus- ja maaehitusinstituudi metsakasvatuse osakonna lektor. 1991–2004 oli Laas Tartu linnavalitsuses linnadendroloog.

Teoseid
Dendroloogia ja pargindus. Eino Laas, Atlex 2019, ISBN 978-9949-492-83-1. Õpik-käsiraamat.
Metsamajanduse alused (õpik kõrgkoolidele). Eino Laas, Veiko Uri ja Mati Valgepea. TÜ Kirjastus 2012.
Okaspuud. Eino Laas, Atlex 2004.
Metsauuendamine ja metsastamine. Eino Laas, Atlex 2001.
Okas- ja lehtpuud talvel. Eino Laas, Eesti Põllumajanduse Akadeemia 1988.

Tunnustus

 2016 Valgetähe V klassi teenetemärk

Isiklikku
Eino-Endel Laasi isa oli Endel LaasAimur Joandi,  Tammed igavikuks, Eesti Loodus, 2011Järvseljal tähistati professor Endel Laasi 100. sünniaastapäeva SA Järvselja Õppe- ja Katsemetskond 26. sept 2015, kes oli samuti metsateadlane ja Maaülikooli õppejõudLahkus Tähtvere dendropargi rajaja, Postimees, 02.11.2009.

Viited

Välislingid

Kategooria:Eesti metsateadlased
Kategooria:Eesti Maaülikooli õppejõud
Kategooria:Hugo Treffneri Gümnaasiumi vilistlased
Kategooria:Valgetähe V klassi teenetemärgi kavalerid
Kategooria:Sündinud 1942